
Consultație €cumenică la Budapesta 


Intre 8—11 iunie 1982 a avut loc la Budapesta 
o consultație a membrilor Comitetului Central 
al Consiliului Ecumenic al Bisericilor (C.E.B.) 
cu Bisericile din ţările răsăritene care vor lua 
parte la Adunarea Generală a C.E.B., Adunare 
ce va avea loc în 1983 la Vancouver — Canada. 
Scopul consultației a fost acela de a pregăti 
această Adunare generală și de a pune în evi- 
dență puncte de vedere specifice ale acestei 
arii geografice. Au fost prezenţi delegaţi ai Bi- 
sericilor ortodoxe și protestante din Bulgaria, 
Cehoslovacia,  lugoslavia, Polonia, România, 
R.D.G., Uniunea Sovietică și Ungaria, în nu- 
măr de peste 90 de persoane. Din România 
au participat Î.P.S. Mitropolit Dr, Antonie Plă- 
mădeală al Ardealului, P.S. Episcop Epifanie 
Norocel al Buzăului, D-l Episcop Albert Klein 
al Bisericii Evanghelice C.A. și D-l Episcop 
Paul Szedressy al Bisericii Evanghelice S.P. 

Consultaţia a fost organizată de Consiliul 
Ecumenic al Bisericilor, care a și făcut invitaţi- 
ile, lucrările fiind conduse în prima zi de Dr. 
Konrad  Reiser, secretar general adjunct al 
C.E.B. Au mai luat parte ca delegaţi ai C.E.B,, 
Dr. "T. Sabev, de asemenea secretar general 
adjunct și D-nii Erich Weingartner și Ulrich 
Becker. Şedinţele au fost conduse pe rînd de 
episcopul Dr. Tibor Bartha din Ungaria, de 
].P.S. Mitropolit Filaret de Kiev, de Î.P.S. 
Antonie al Ardealului, de P.S. Episcop Danilo 
din Iugoslavia ș.a. Î.P.S. Antonie al Ardealu- 
lui a fost ales să conducă și ultima ședință, 
la care s-au tras concluziile și s-au adoptat 
documentele finale ale consultației. 


Discuţiile s-au purtat în special în legătură 
cu tema viitoarei Adunări Generale: „lisus Hris- 
los — viata lumii“, şi în legătură cu unele pro- 
bleme de organizare. Au fost prezentate două 
referate principale care au constituit punctul 
de plecare al discuţiilor, unul al ].P.S. Mitro- 
polit Dr. Antonie al Ardealului și altul al pro- 
fesorului. Dr. Joseph Smolik de la Praga, Ce- 
hosiovacia. . Cel dintii a tratat despre viața ca 
dar al lui Dumnezeu, despre persoanele Sfin- 
tei Treimi, care se definesc în cele mai impor- 
tante texte biblice și bisericești ca „viaţă“ („Eu 
sînt Cel ce sînt“, „Eu sînt viața“, „Duhul Sfint 
Domnul de viaţă făcătorul“), arătind că pe baza 
acestei învățături, Bisericile şi creștinii sînt che- 
maţi să apere viața și pacea oamenilor şi a 
lumii, dincolo de orice alte interese: politice, 
ideologice, sociale sau religioase. Cel de al 
doilea, a subliniat de asemenea datoria creş- 
tinilor de a apăra viața și de a încuraja Miș- 
carea Ecumenică să-și intensifice lupta pentru 
apărarea păcii, lupta împotriva resemnării, a 
fatalismului și a neputinței în fața catastrofei 
ce se pregătește omenirii de către fabricanţii 
de arme. 


Două referate secundare „vizind mai ales pro- 
bleme organizatorice au fost prezentate de că- 
tre Î.P.S. Mitropolit Filaret de Kiev și de că- 
tre Superintendentul Joachim Jăger, reprezen- 
ed al Federaţiei Bisericilor protestante din 
R.D.G. 


Participanţii la  Consultaţie au convenit că 
într-o lume în permanentă tensiune, este de 
cea mai mare importanță să se promoveze co- 
municarea dintre oameni şi popoare, dintre ma- 
rile puteri și dintre sistemele politice, în așa 
fel încît să se ajungă la rezolvarea conflicte- 
lor și a unui sistem de securitate a națiunilor 


prin pace, prin dezarmare, prin tratative, în loc 
de război. 

Fără îndoială, Adunarea Generală de la Van- 
couver va consacra o bună parte din preocu- 
pările ei aspectelor teoretice, teologice, pasto- 
rale și misionare ale temei „lisus Hristos — 
viața lumii“, dar ea va trebui să acorde egală 
importanță și  implicaţiilor practice, actuale, 
ale temei, chemind lumea la apărarea vieţii, 
la asigurarea dreptului tuturor la viață şi pace. 

Consiliul Ecumenic al Bisericilor din Ungaria, 
care a găzduit această Consultaţie, a creat toate 
condițiile unei bune desfășurări a lucrărilor 
prin prezența permanentă a episcopilor Dr. Ti- 
bor Bartha, dr. Kăroly Toth și a profesorului 
K. Prâhle. La sfirşit s-a alcătuit un „Aide-me- 
moire“ care va fi trimis pastorului Dr. Philip 
Potter, secretarul general al Consiliului Ecume- 
nic al Bisericilor, spre a ţine seama de reco- 
mandările cuprinse în el, cu prilejul definiti- 
vării pregătirilor pentru Adunarea Generală de 
la Vancouver. Secretarul general a fost infor- 
mat că Bisericile din țările răsăritene și-au re- 
înnoit dorința de participare la Mișcarea ecu- 
menică, urmărind în continuare să dea mărturie 
împreună despre învățătura Domnului în lumea 
de azi, cu privire la pocăință și mîntuire, pace 
și dreptate. Aceste Biserici sint preocupate de 
căutarea unităţii lor pierdute de-a lungul isto- 
riei, și salută eforturile ce se fac în această 
privință de către Consiliul Ecumenic al Biseri- 
cilor. 


„Aide-memoir“-ul a subliniat de asemenea ne- 
voia permanentă ca Bisericile să-și îmbunătă- 
țească formele și metodele slujirii lor, în pas 
cu vremea și cu progresul social și cultural. 
Bisericile din ţările răsăritene au experiența 
lor proprie, pe care o adaugă experienţei Bi- 
sericilor din celelalte zone geografice ale lumii, 
şi ele vor să-şi aducă, pe picior de egalitate, 
contribuţia lor la ecumenismul contemporan şi 
la înţelegerea rolului și rostului Bisericii în 
lumea de azi. S-a notat de asemenea și dorin- 
ţa Bisericilor din ţările răsăritene de a fi și 
mai prezente, în viitor, în structurile organiza- 
torice ale Consiliului Ecumenic, în staff, în co- 
misii și comitete, mai ales pentru a contribui 
atit la o reprezentare mai echilibrată a zone- 
lor și confesiunilor în Consillu, cit şi la lărgi- 
rea preocupărilor Consiliului prin experiențe 
noi de viață creştină și mai ales prin cele ale 
Bisericilor ortodoxe, încă insuficient reprezen- 
tate. 


Discuţiile au relevat, în cele din urmă, că 
Bisericile din ţările răsăritene vor merge la Van- 
couver, bineînțeles cu specificul lor, confesio- 
nal și geografic, dar nu cu alte teze și doleanțe 
decit cele cu care vor trebui să vină toţi creş- 
tinii și toate Bisericile din lume: anume ca pe 
baza învăţăturii creștine despre „lisus Hristos 
— viața lumii“, să se facă totul pentru procla- 
marea sacralităţii vieţii, pentru apărarea vieţii 
și a păcii în lume. Mai ales delegaţii Biserici- 
lor din România au propus și apărat acest punct 
de vedere, al situării tuturor pe aceleași pozi- 
ţii constructive, în unitate, depășind interese 
şi specificități de zone geografice, confesionale 
și de orice fel. Ceea ce s-a și reușit, în spe- 
ranța că aceeași viziune va predomina și la 
Vancouver în 1983. 

A; P. 


Nicolae Bălcescu la 130 de ani după moarte 


În 1899, cînd se împlineau 80 
de ani de la nașterea marelui re- 
voluţionar român, poetul și scri- 
itorul Duiliu Zamfirescu exprima 
în aceste viersuri sentimentele 
de mulțumire și de preţuire ale 
unui întreg popor care-și cinsteş- 
te pe dascălul și îndrumătorul său 
sfirșit printre străini, dar care-i 
lot mai aproape de sufletul lui 
cu fiecare clipă ce trece: 


Căutind urmele tale, 
M-âm oprit la Monreale. 
De sub vechile morminte 
Se ridică 
Plin de irică 
Crinul, floarea cea cuminte. 
Un astfel de crin, curat și ne- 
vinovat cum numai recunoștința 


Po 


cea nobilă și rară poate fi, se 
cade să surprindem prin „ridica- 
rea“, de astă dată fără „de fri- 
că“ în viața poporului pe care 
acest mare român și „om între 
oameni“ l-a iubit ca puţini alţii 
și pentru care s-a jertfit prin 
tot ce a lucrat cu condeiul, cu 
inima, cu graiul, cu fapta. 


Și fiindcă oamenii mari sint cu 
atit mai memorabili cu cît chipul 
lor se păstrează mai viu în su- 
fletul urmașilor lor, să reînviem 
cîteva pagini fugare ieşite din 
strădania lui închinată mai bine- 
lui poporului pe care l-a iubit 
atit. 

Încălzindu-se în fragedă tine- 
rețe din patriotismul de gind și 


de faptă ale lui Gheorghe Lazăr 
şi Tudor Vladimirescu, luptătorul 
din Bălceştii de pe Topolog spu- 
nea la un moment dat unor con- 
frați de luptă: „revoluţia noastră 
n-a fost inventată, nici fabricată 
nici de mine, nici de voi, nici de 
domnul Eliade (Rădulescu), nici 
de vre-un alt revoluţionar. Ea 
nu-i decit dezvoltarea aceleiași 
mișcări continui și providenţiale, 
începută chiar de la origină, atit 
în societatea noastră, cit și în 
celelalte societăţi“. Desigur că 
prin aceste cuvinte el exprima 
convingerea caldă, dar și realistă 
în același timp, care surprindea 


Prof. T. Bodogae 
(Continuare în pag. a 2-a) 


Si. Filip — Apostol teolog 


A biografia însemnează a evo- 
ca și a interpreta. Amindouă. 
Merge și numai prima dacă su- 
biectul evocat e cît mai apro- 
piat, în timp, de zilele noastre. 
Pe măsură ce distanțarea tempo- 
rală de obiectiv e mai evidentă, 
nevoia de comentariu explicativ 
crește. Portretizarea unui apostol 
— obiect de studiu cu vîrstă bi- 
milenară — e (și ea) mărturie 
în acest sens, precum se vede 
și aici. 

Doi din fruntașii Bisericii pri- 
mare poartă numele de care ne 
ocupăm: un apostol (vezi Matei 
10, 3 cu locurile paralele din 
Marcu 3, 18; Luca 6, 14 și F. Ap. 
1, 13; apoi: loan 1, 43—46, 48; 
6, 5, 7ș:12, ;21,"+223.:14, 8,.9)-şi 
un diacon (F. Ap. 6, 5; 8, 5.6. 
12. 13. 26—40; 21, 8). Confuzii 
onomastice s-au făcut, arareori şi 
fără prestanţă științifică. Contex- 
tul, atent interpretat, le-a lichidat 
prompt și definitiv. 


Sf. Filip a venit la Mintui- 
torul — ca să rămină cu El me- 
reu și cu alţi cinci — ceva mai 
devreme. L-au favorizat — nu nu- 
mai pe el — și împrejurările. 
Chemarea lui e cu stagiu, spo- 
rit, ca şi fidelitatea ce i-a vă- 
dit-o Domnului. E chemare tim- 
purie, valorificată în acte de fi- 
delitate desăvirșită. Nu le putem 
evoca pe toate și nici cu posi- 
bila insistență. Ne limităm la 
exemplificări semnificative. 


Galileian ca toţi ceilalţi, cu ex- 
cepţia apostolului vînzător, lui Fi- 
lip îi sint convenabile situațiile 
limpezi. L-a aflat pe Mesia, a 
răspuns chemării ce i-a adresal-o 
Domnul — „Vino după Mine“ 
(loan 1, 43) — a chemat la El 
şi pe Natanail (Bartolomeu — 
loan 1, 46) — şi totuși... reper- 
toriul problemelor de care s-a iz- 
bit nu sfirșește aci. 


Filip este cel ce stirneşte dia- 
logul hristologic înregistrat scrip- 
tic de autorul Evangheliei a pa- 
tra: „Doamne, arată-ne nouă pe 
Tatăl și ne este de-ajuns“ (Ioan 
14, 8). Deşi trecuse destulă vre- 
me de cind fusese recrutat apos- 
tol, Filip n-a pătruns încă taina 
unităţii fiinţiale dintre Dumnezeu- 
Tatăl şi Fiul. „Mai mult decit 
fraţii săi apostoli, Filip voia o 
pătrundere cu mintea. lisus, în 
răspunsul Său, nu-l dojenește, ci 
ii destăinuiește atit lui cit și ce- 
lorlalţi, că acest adevăr depășeş- 
te puterea de pricepere a minții 
omenești și trebuie primit cu 
credință“ (L. G. Munteanu: Via- 
ţa Sfinţilor Apostoli. Cluj 1945, 
p. 193). L-a primit astfel... (loan 
14, 9—11). În ceasul acela, Filip 
a înţeles odată pentru totdeauna 
că  îndatorirea de căpetenie a 
credincioșilor este aceea de-a fi 
martori prin vremi ai mărturiei 
lui „lisus al istoriei“, ai contem- 
poranilor „plinirii vremii“. 


Cind la înmulţirea  piinilor 
(vezi loan 6, 4 urm.), Domnul i-a 
pus credința la o încercare ma- 
joră. A trecut cu bine examenul: 
acolo unde Domnul aproape este, 
nimic nu lipseşte. Acesta este 
esenţialul. Restul, e detaliu exe- 
getic. Încă odată, apostolul se 
afirmă, indirect, ca hristolog. 


Inzestrat cu ascuţită putere de 
pătrundere, gindirea lui teologi- 
că e întregită de un simț prac- 
tic remarcabil. Filip e apostolul 
care — ca şi Mintuitorul — în 
situaţii critice, „ştia ce avea să 
facă“ (loan 6, 6), făcînd de fie- 
care dată ceea ce trebuia făcut 
pentru ca acțiunea concepută să 
reuşească. 


Corect orientat în soluționarea 
de probleme teologice și practi- 
ce, Sf. Apostol Filip dovedea is- 


cusință avansată în atitudinea fa- 
ță de cei „de alt neam“. Ca si 
Gamaliil, marele dascăl al lui 
Saul din Tars, el nu împărtășea 


prejudecățile  conaţionalilor săi 
faţă de politeiștii păgini. Episo- 
dul petrecut cu prilejul intrării 
triumfale în Ierusalim, anticipea- 
ză — măcar îndepărtat — atitu- 
dini frecvente, de amploare, în 
evul nostru ecumenist. (Vezi nea- 
părat loan 12, 19 urm.). 


Moartea, învierea și înălțarea 
la Cer l-au aflat în Ierusalim. 
Aria activităţii sale misionare ul- 
terioare s-a extins în tot bazi- 
nul mediteraneean, cu deosebire 
în zona Asiei Mici. Unele date 
ale Tradiţiei bisericeşti înglobea- 
ză în spaţiul lucrării sale de 
evanghelizare şi Sciţia străromă- 
nilor. Strinsa sa prietenie cu Sf. 
Apostol Andrei (cf. loan 1, 43 
urm.) încurajează această presu- 
punere. 


A intrat pentru totdeauna în 
Calendarul sfințeniei creştine or- 
todoxe cu pomenile stabilă la 
14 noiembrie a fiecărui an.: 


+ 


Dintre Sfinţii Apostoli, teolog 
prin excelență e considerat a fi 
Sfintul Ioan Evanghelistul. 

Este — şi rămine astfel, defini- 
tiv, fără să se simtă neapărat 
trebuința vreunei demonstraţii in- 
sistente, cu îmbelșugate motivări, 
mai ales într-o evocare ultracon- 
centrată, ca cea de faţă. 

Dar Sf. loan — fără să înce- 
teze a fi unicat apostolic (pen- 
tru considerente care nu încap 
intr-o expunere atît de îndesată) 
— nu e singurul teolog al sobo- 
rului Celor Doisprezece. 

„Și nici numai Sf. Filip, încă, 
alăturea de el. Cum vom vedea... 


Pr. prof. Dr. Grigorie Marcu 

Oameni 
străini recunosc în Şaguna o 
personalitate complexă, realizată 
polivalent pe plan istoric biseri- 


de seamă români și 


cesc-naţional, cultural, social-po- 
litic și umanitar. 
Sub  pajura: politicii  dualiste 


austro-ungare, el a fost părinte- 
le bun al păstoriţilor săi, care 
a alergat la Viena pentru drepta- 
lea lor, pentru libertatea și ega- 
litatea lor cu celelalte naţiuni li- 
bere, pentru apărarea credinţei 
și a limbii strămoșești. Figura 
sa este aceea a unui patriarh 
biblic, a unui arhiereu cu voca- 
ție, trimis de Dumnezeu între 
„noi — ca un Moise eliberator — 
cu nemărginită iubire și dăruire 
față de Biserică și credincioșii ei. 

Din mulțimea aprecierilor care 
s-au făcut la adresa lui, redăm 
azi pe cele mai grăitoare, făcute 
de către diferite personalităţi din 
sînul poporului nostru. 

— „Șaguna a fost mai presus 
de toate preot,... un caracter de 
preot clădit în total pe temelia 
Evangheliei. Din conștiința clară 
„și profundă a acestei misiuni di- 
“vine a izvorit belșugul de fapte 
mărețe pe care le-a revărsat... 
“pe toate tărimurile vieţii poporu- 
“lui nostru. Această conștiință a 
“fost simburele central al persona- 
lităţii sale“ (Mitr. N. Bălan). 
|. — „Pentru neamul românesc 
„din Ardeal, Șaguna a fost un ade- 
„vărat „dătător de legi şi datini“. 
Figura de mare ierarh, angajat 
“ca conducător înțelept în toate 
jJuptele culturale, bisericești și 
naționale din timpul vieţii sale, 
;... răsare mai măreț din Memo- 
xiile sale... scrise în graiul far- 
“mecului Scripturilor sfinte pe care 
le-a ispitit așa de mult“ (Mitr. N. 
Colan). 
| „Şaguna a fost un suflet 
hate, deschis pentru sensul divin 
“3 vieţii. Un vizionar, înze- 
'strat cu capacitatea de-a croi dru- 
“muri noi și o voinţă tare, birui- 


TELEGRAFUL ROMÂN 


Ce spun românii despre 
Mitropolitul Andrei Şaguna 


toare, pentru  mîntuirea unui 
neam. Un suflet profetic, creator, 

„A rechemat trecutul în ope- 
ra sa constructivă şi pe el a zidit 
viitorul. În felul cum a făcut a- 
ceasta stă originalitatea persona- 
lităţii sale creatoare“ (Ep. Roman 
Ciorogariu). 

— mFără exagerare, Şaguna a 
fost pentru poporul nostru de 
dincoace de Carpaţi personalita- 
tea cea mai marcantă, bărbatul 
cel mai mare al veacului său. 
El a pus piatra fundamentală pe 
toate terenele renașterii noastre 
naţionale“ (Alex.  Mocsonyi — 
contemporan cu Șaguna). 

— „Munca uriaşă a Mitropoli- 
tului Șaguna, însoţită de mari 
succese, a izvorit din bogăţia cre- 
dinței sale și din înflăcărata iu- 
bire de neam. Prin viaţa şi vir- 
tuțile sale pastorale, el şi-a ridi- 
cat monument nepieritor în sufle- 
tul şi inima Bisericii şi neamului 
românesc. Monument a cărui exis- 
tență se va resimți pururea prin 
instituţiile cărora le-a dat viaţă 
și... rămîne pururea îndreptar și 
icoană vie de viaţă şi activitate 


pastorală“ (Aug. Hamsea, con- 
temporan cu Şaguna). 
— Gh. Barițiu, care n-a fost 


prietenul lui Şaguna, ci adversar, 
elogiază spiritul său gigantic și 
clarvăzător „zicînd la moartea lui: 
„Șaguna a trasat în viața sa un 
plan atit de larg și măreț, încît 
succesorii săi au să lucreze cel 
puțin o sută de ani, ca să-l vadă 
realizat întreg“. 

— „Destoinic, diplomat, Şaguna 
a fost un om politic din creșştet 
pină-n tălpi, cum n-a fost vreu- 
nul din conducătorii noştri bise- 


“riceşti“ (Mihai Eminescu), 


— „Om bun şi plin de iubire 
cum era Șaguna, a căutat în oa- 
meni partea cea bună și pe ea 
a făcut legătura cu ei. Ardelenii 
au cunoscut că aveau un Mesia 
in mijlocul lor, pentru că veacu- 
rile îndelungate i-a învăţat că 
dacă nu se vor iubi între ei nu 
vor găsi în lume decit ură și 
prigonire“ (1. Slavici). 

— „Din mila lui Dumnezeu, Șa- 
guna este unul dintre marii bine- 
făcători ai naţiunii sale... Pu- 
ține nume 'sint așa de populare 
în Ardealul românesc ca al lui 
Șaguna. Chipul lui... e în min- 
tea tuturor și în conștiința gene- 
rală a intrat faptul definitiv că 
acest majestos bătrin a fost — 


de pe scaunul său de arhiereu 
— ca de pe un tron de rege, un 
cîrmuitor de oameni și un în- 
dreptar al vremilor cărora nu li 
s-a supus ca exemplarele obiş- 
nuite ale omenirii, ci le-a întors 
de pe povirniș spre culmea lui“ 
(Nic. Iorga). 

— „Şaguna cel cu înfățișare 
de patriarh biblic, preot și 
păstor, luptător și dătător de legi, 
se mișca cu aceeași siguranță în- 
tre faptele acestei lumi, ca și în- 
tre formulele dogmatice ale lu- 
mii de dincolo... Era un om 
complet ca structură sufletească. 
În jurul său împrăștia forțe ne- 
văzute... Cel ce ajungea în 
cimpul magnetic al personalității 
sale era străbătut de aceleași in- 
demnuri... Vorbea așa cum se 
spune in Biblie, „ca unul care 
are putere“. E puterea ce izvo- 
rește din taina personalităţii in- 
definibilă, magnetică, ascunsă. 
Streinii... îi simțeau puterea ce 
cucerea irezistibil pe trecători... 
El a organizat o Biserică, a cres- 
cut un cuget religios şi politic în 
oamenii săi... Încă mult timp, 
Șaguna rămine o imponderabilă 
magie care influențează pe ur- 
mași. Pentru multe decenii a de- 
venit un „geniu al locului“ (Lu- 
cian Blaga — Ceasornicul de ni- 
sip). 

— „Dacă ar fi să întrunim în- 
tr-un mănunchi figurile alese ale 
istoriei poporului românesc, ală- 
turi de voievozii „dătători de legi 
și datini“, ar trebui să uşezăm 
neapărat și pe A. Şaguna“ (Rev. 
Convorbiri Literare, Nr. 42/7 pag. 
94). 

Sintetizind opiniile de mai sus, 
ne exprimăm convingerea că An- 
drei Șaguna face parte din rin- 
dul celor mai ma:i bărbaţi ai Bi- 
sericii transilvane. El rămine ma- 
re în istoria Bisericii noastre și 
prin faptul cum a ştiut să-și alea- 
gă colaboratorii. A avut în jurul 
său colaboratori trecuţi ei înşiși 
în nemurire: poetul-predicator ex- 
cepţional, cărturarul distins Dr. 
Zaharia Boiu, Episcopul Nicolae 
Popeea fost secretarul său, Epis- 
copul loan Popasu, Vicarul Dr. 
Ilarion Puşcariu, profesorii doc- 
tori în pedagogie loan și Simion 
Popescu, memorandistul Nicolae 
Cristea, redactor al Telegrafului 
Român, Eugen Brote şi mulţi al- 
Tit 

Pr. Simion Radu 


“Nicolae Bălcescu la 130 de ani după moarte 


liniile mari ale devenirii istorice 
în drumul spre independenţă so- 
cială şi naţională a unui popor, 
în care emanciparea socială mer- 
ge mină în mină cu cea politică 
pînă la realizarea deplinei suve- 
ranități a poporului, singura che- 
zăşie de progres și de înălțare 
a oamenilor și popoarelor în de- 
plină colaborare. 

Intrat încă în 1840 în gruparea 
revoluționară condusă de Ion Cim- 
pineanu, întemeietor al societății 
secrete „Frăția“ (1843), dar în a- 
celași timp sprijinind intens şi 
„Asociaţia literară“ (1845), care 
preconiza o îndrumare cit mai 
creatoare a valorilor spirituale 
româneşti, Nicolae Bălcescu a 
scos împreună cu ardeleanul Au- 
gust Treboniu Laurean prima re- 
vistă istorică „Magazin istoric 
pentru Dacia“ (5 volume, 1845— 
1847), în care, pe lingă publica- 
rea lor, s-a anunțat un întreg 
program de valorificare a docu- 
mentelor într-o serie de studii de 
reală valoare pînă azi. Mai im- 
portantă este însă participarea lui 
N. Bălcescu la viaţa politică pro- 
priu zisă, fiind chiar membru în 
duvernul provizoriu din timpul 
revoluţiei din 1848—1849. A cău- 
tat să unească toate forțele revo- 
luţionare. ale vremii, exprimîn- 
du-și regretul că, din pricina lip- 
sei de înţelegere din partea re- 
voluționarilor unguri, în locul u- 
nirii dintre români și unguri, s-a 
ajuns pină la urmă la ciocniri 
armate. Nevoit să se expatrieze 
in Apus, N. Bălcescu a militat 
pină la moarte pentru împlinirea 
programului său. „Era un erudit 
de primul ordin și totuși un spi- 
rit practic foarte limpede, foarte 


(Continuare din pag. 1) 


luminos“, spunea despre el la ? 
ani după moarte marele istoric 
francez Jules Michelet. Şi mai de- 
parte: „EL ar fi fost marele isto- 
ric al ţării sale și fără de nici 
o îndoială, unul din conducătorii 
săi cei mai înţelepţi“. 

Între studiile din revistele pu- 
blicate de el la Paris şi între 
neîntrecuta sa monografie „Isto- 
ria românilor sub Mihai Votă“, 
(rămasă neterminată la capitolul 
XXXIII ca și anii vieţii lui) N. 
Bălcescu își dăruia întreaga lui 
ființă cauzei mari a poporului 
său: „România noastră va exis- 
ta, ... spunea el profetic. „E orb 
cine n-o vede“, vrind în același 
timp să spună în chip realist că 
„pină-şi va recăpăla naţia noas- 
tră toate drepturile va trece chiar 
un secol“. În orice caz, repeta 
el adeseori: „revoluţia noastră nu 
s-a sfirșit... ea este numai în- 
cepută“. 

În afară de multe alte studii 
(„Puterea armată la români“, 
„Mersul revoluţiei în istoria ro- 
mânilor“ etc.). reproducem cîteva 
rînduri dintr-o altă lucrare a lui: 
„Manualul bunului român“, care 
deși este o prelucrare după un 
original în limba franceză (Ch. 
Renouvier), toluși este semnifica- 
tivă pentru sufletul cald și crești- 
nesc al marelui luptător român 
de la 1848. Iată ce se spune în 
ea la un moment dat: „Menirea 
omului este să ajungă la desăvir- 
şire. Cel ce nu țintește spre de- 
săvirșire se strică şi stricăciunea 
este începutul nenorocirii. Cel ce 
nu face fapte frăţești e p-aci să 
se facă nedrept. Nici un om în- 
răutăţit nu e fericit. Omul rău 
suferă chiar în mijlocul bogăţii- 


lor și niciodată sufletul său pace 
n-are. Astfel fericirea pe pămînt 
stă în împlinirea menirii pentru 
care sintem născuţi, adică a lu- 
crării noastre asupră-ne și asupra 
semenilor noștri spre a ne face 
tot mai buni. Cel mai sigur mij- 
loc. de a arăta cît iubești pe 
Dumnezeu este de a munci din 
toate puterile la binele aproape- 
lui, pentru care Hristos însuși via- 
ţa şi-a dat”. 
Ne oprim aici. 

„N. Bălcescu n-a fost un visă- 
tor. De dincolo de zăbranicul 
morții căldura glasului său răz- 
bate clar și ecoul lui și-l pot re- 
vendica mii de popoare azi în- 
tr-o epocă a autodeterminării lor: 
„Cred că va veni ziua fericită, 
ziua izbîndirii, cînd omenirea în- 
treagă se va scula spre a sfişia 
valul singiuirilor nedrepte. Atunci 
nu va mai fi nici un rob, nici 
o nație roabă, nici un stăpin pe 
altul, ci domnirea Dreptăţii şi 
Frăției. Aceste cuvinte ce-am dat 
de deviză vieţii mele se vor 
împlini; atunci toţi românii vor 
fi una și liberi și fraţi! Vai! Nu 
voi avea noroc de a vedea aceas- 
tă zi, deşi eu asemenea am mun- 
cit și am pătimit pentru dreptate 
şi cel din urmă al meu cuvint 
va fi încă un imn ție, țara mea 
mult dragă!“ 


Cind ne gindim că dincolo de 
rinduieli omenești, cuvîntul Scrip- 
lurii „adevărul vă va face liberi“ 
(loan 8, 32), atunci desigur că 
după ce a propovăduit sub acest 
raport un mesaj din cele mai 
adevărate, N. Bălcescu rămîne în 
viața poporului mai presus de 
moarte. 


Nr. 25—26/1982 


Sub binecuvîntarea Domnului nostru 
lisus Hristos 


În sfinta Evanghelie de la Lu- 
ca, acolo unde este scris despre 
înălțarea la cer a Mintuitorului 
nostru, ni se spune că El „i-a dus 
(pe ucenicii Săi) pină spre Beta- 
nia și ridicindu-și mîinile, i-a bi- 
necuvintat. Şi pe cînd îi binecu- 
vînta, S-a despărţit de ei și S-a 
ridicat la cer“ (Luca 24, 50—51). 
Din cele spuse de sfintul Evan- 
chelist, înţelegem că Domnul 
Hristos, la inălțarea Sa de pe 
pămînt, a binecuvîntat pe uceni- 
cii Săi şi că S-a înălțat binecu- 
vîntindu-i. Este important de re- 
ținut acest fapt, pe care și sfin- 
tul Luca ţine să-l scoată în evi- 
dență, de vreme ce nu se mul- 
țumește să spună, simplu: „Ridi- 
cîndu-și miinile, i-a binecuvin- 
tat”, ci adaugă: „Pe cînd îi bine- 
cuvînta“, S-a înălţat. 


Toţi credincioșii ştiu, cred şi 
mărturisesc, că Fiul lui Dumne- 
zeu întrupat, Domnul nostru lisus 
Hristos, după ce a împlinit rîn- 
duiala cea pentru noi, „S-a înăl- 
țat întru slavă“. Dar sînt mai 
puţini aceia care știu și care se 
gindesc, că înălțindu-Se la cer, 
Mintuitorul i-a binecuvintat pe 
ucenicii Săi, că ultima privire a 
Domnului, cînd Se ridica mai pre- 
sus de lume, ultimul Lui gest, 
cu care își încheie rostul de pe 
pămînt, exprimă bunăvoință pen- 
tru toţi cei ce sint ai Lui, pen- 
tru toţi cei ce îi sînt ucenici. 


Gindul că Domnul S-a înălţat 
la cer, binecuvintind pe ucenicii 
Lui, ne dă încredințarea că El 
iși trimite din cuvintarea Sa pes- 
te toţi cei ce îi aparţin, în toate 
veacurile și în orice loc s-ar gă- 
si ei. Aceasta cu atît mai mult, 
cu cit, înălțindu-Se la cer, Dom- 
nul Hristos nu s-a despărțit de 
cei care cred în EI, ci este cu ei 
cu toţi, pînă la sfîrșitul veacuri- 
lor, potrivit făgăduinţei, pe care 
a făcut-o, cînd a zis: „lată Eu 
cu voi sint în toate zilele, pînă 
= sfirșitul veacului“ (Matei 28, 
20). 


Potrivit învăţăturii sfintei noas- 
tre Biserici, Domnul Hristos este 
in cer, cu firea Sa dumnezeiască 
și cu cea omenească, cu trupul 
și cu sufletul cel luat pentru noi, 
dar cu firea dumnezeiască este 
pretutindeni, iar în chip tainic, 
cu trupul și cu sîngele Său, din 
sfinta Euharistie, este „în mijlo- 
cul nostru“ și chiar „în noi“, la 
sfinta Liturghie și cînd ne îm- 
părtășim cu trupul și sîngele Său, 
unite cu dumnezeirea Sa, „spre 
iertarea păcatelor și spre viața 
de veci“. În chipul acesta, Dom- 
nul nostru lisus Hristos este şi 
în cer și pe pămînt, şi mai pre- 
sus de lume și în lume, și chiar 
cu noi și în noi. 


Prilejul cel mai fericit și tot- 
odată şi cel mai la îndemină, ca 
să fim cu Domnul Hristos, aşa 
cum au fost ucenicii, cînd El- s-a 
înălțat la cer, ni-l oferă dumne- 
zeiasca Liturghie, în cadrul că- 
reia se face pomenire de viața 
cea de pe pămînt a Domnului 
nostru lisus Hristos, ca și de 
înălțarea la cer și de șederea 
Lui de-a dreapta lui Dumnezeu- 
Tatăl, potrivit cu cele ce se spun 
înainte de aducerea sfintelor da- 
Truri, cînd preotul zice, mai întîi 
în gînd: „Aducîndu-ne aminte de 
această poruncă mîntuitoare şi 
de toate cele ce s-au făcut pen- 
tru noi: de cruce, de groapă, de 
învierea cea de a treia zi, de 
suirea la ceruri, de şederea de-a 
dreapta și de cea de a doua 
și slăvită iarăși venire“; apoi cu 
glas tare: „Ale Tale dintru ale 
Tale, ie aducem de toate și 
pentru toate“. Prin urmare „,toa- 
te cite le pomenim la sfinta Li- 
turghie, le avem în vedere în 
lumina înălţării Domnului la cer 
și a măririi Sale, pe care o are 
la  Dumnezeu-Tatăl, mărire cu 
care „iarăși va să vină, să ju- 
dece viii și morții“. 

Dar la sfinta Liturghie noi mai 
avem și bucuria de a fi sub bi- 
necuviîntarea pe care Domnul 
Hristos a lăsat-o ucenicilor Săi, 
cind s-a înălțat la cer, binecu- 
vîntare care se prelungește în 
toate binecuvintările sfintei noas- 
tre Biserici, ce li se împărtă- 
șesc credincioşilor în cadrul sfin- 


telor slujbe și mai ales la sfin- 
ta Liturghie, prin mijlocire preo- 
țească. 


Astfel, cînd participăm la sfin- 
ta Liturghie, stăm sub binecuvîn- 
tarea Domnului Hristos, cînd se 
spune și pentru noi „Pace tutu- 
Tor“; „Harul Domnului nostru 
lisus Hristos și dragostea lui 
Dumnezeu Tatăl și împărtășirea 
Sfintului Duh să fie cu voi cu 
toți“. Sub aceeași binecuvintare 
stăm, cînd auzim cuvintele: „Și 
să fie milele marelui Dumnezeu 
și Mintuitorului nostru lisus Hris- 
tos cu voi cu toți“, ori: „Bine- 
cuvintarea Domnului peste voi, 
cu al Său dar și cu a Sa iubire 
de oameni, totdeauna, acum și 
pururea și în vecii vecilor“. La 
fel sintem învăluiţi de harul sfin- 
tei înălțări și de binecuvintarea 
de atunci, cînd facem parte din- 
tre cei pentru care se spune, la 
sfinta Liturghie: „Pe voi, pe toţi, 
dreptmăritorilor creştini, să vă 
pomenească Domnul Dumnezeu 
întru împărăţia Sa, totdeauna, a- 
cum și pururea şi în vecii veci- 
lor“, sau: „Mintuiește, Doamne, 
poporul Tău și  binecuvintează 
moștenirea Ta“. 

Ştim că la înălţarea Sa la cer, 
Domnul nostru lisus Hristos i-a 
binecuvintat pe ucenicii Săi. La 
rindul ei, sfinta Biserică îi bi- 
necuvintează, și ea, pe aceia din- 
tre oameni „care sint ucenici ai 
lui Hristos. Și sînt ucenici ai 
lui Hristos dreptmăritorii creştini, 
care Îl mărturisesc pe El cu cu- 
vintul şi cu viața lor de drep!- 
măritori şi adevărați creştini. 

Se ştie că, în cartea Faptelor 
Sfinţilor Apostoli, creștinii sînt 
numiți mereu cu numele de uce- 
nici. Chiar se și spune, în Fap- 
tele Apostolilor 11, 26), că „in 
Antiohia, întiia oară, ucenicii s-au 
numit creştini“. Asta înseamnă 
că nu poate să fie cineva creş- 
tin, fără să fie mai întîi, ucenic 
al Domnului Hristos, adică fără 
să-l aparțini Domnului Hristos, 
supunîndu-l-se cu mintea și cu 
simţirea, ca să poată să-l aparţi- 
nă cu întreaga lui ființă. Dacă ţi- 
nem seama de faptul că „ucenicii 
s-au numit creștinii“, e limpede 
că numai cei ce sînt ucenici ai 
Domnului sint creștini, sau că 
creștinii sînt și ucenigi. Așadar, 
pe măsura uceniciei noastre sin- 
tem creștini și pe măsura creşti- 
nătăţii noastre, sintem ucenici, 
iar pe măsura vredniciei noas- 
tre de a lua parte la sfinta Li- 
turghie, stăm sub bihecuvintarea 
Mintuitorului, lăsată ucenicilor și 
pentru toţi ucenicii, cu care Di:m: 
nul Hristos rămîne și după înăl- 
țarea Sa la cer și pe care ji 
binecuvintează - cu  binecuvîntări 
nesfirşite și preamărite. 


Stăm sub binecuvîntarea Dom- 
nului Hristos, dacă îi sîntem e- 
propiaţi, dacă îi sintem ucenici, 
dacă sîntem dreptmăritori creş- 
tini, preamărindu-L cu gîndirea, 
cu simţirea și cu întreaga noas- 
tră viaţă, dacă luăm parte la 
sfinta Liturghie și la celelalte 
sfinte slujbe ale Bisericii noas- 
tre. 


Dar  binecuvintarea Domnului 
ne obligă şi pe noi să avem ini- 
mă binevoitoare faţă de semenii 
noștri, pe care să-i binecuvintăm 
chiar și atunci cînd ei nu ne în- 
țeleg și cînd nu ne sint binevoi- 
tori. În felul acesta, fiind cu to- 
ţii sub binecuvintarea Domnului 
Hristos „vom putea binecuvînta 
şi noi pe Dumnezeul nostru, tot- 
deauna, acum și pururea și în 
vecii vecilor. 


Ierod. Teofil Părăian 

TELEGRAFUL ROMÂN 


Orologiul de la „biserica cu lună“ din Oradea (1793) 


În evul mediu, orologiile de 
turn au jucat un rol foarte im- 
portant în viaţa orașelor și sate- 
lor, existența lor a fost determi- 
nată atit de situația economică a 
comunităților, cît şi de factorii 
subiectivi. Dacă primul orologiu 
de pe întinsul patriei noastre a 
funcţionat la Sibiu în 1494, din se- 
colul al XVI-lea ceasurile de turn 
se generalizează, multe dintre ele 
fiind lucrate de meșteri autoh- 
toni, 


În genere, semnalizările sonore 
și vizuale ale ceasurilor de turn 
se manifestă într-o mare varie- 
tate, în funcţie de complexitatea 
mecanismelor şi a dispozitivelor. 
Exemplarele cu caracter astrono- 
mic de la Sighişoara (zilele săp- 
tămiînii) și Oradea (fazele lunii), 
care funcţionează și astăzi, sînt 
cele mai renumite din ţară. Asu- 
pra unicatului de la Catedrala 
Sfintei Adormiri din Oradea ne-am 
îndreptat atenţia, prezentindu-l în 
acest articol. 


Datorită edictului de toleranţă 
religioasă din 1781, comunitatea 
ortodoxă din Oradea a obţinut 
aprobare pentru inălțarea unei 
biserici, edificiului  punîndu-i-se 
piatra fundamentală la 9 noiem- 
brie 1784. Odată cu încheierea 
construcției monumentului la 1790, 
s-a trecut la înzestrarea lăcașu- 
lui, între primele figurînd clopo- 
tele (1792) şi orologiul (1793). 


Ceasul de turn constă din trei 
mecanisme (ale  „arătătoarelor“, 
„sferturilor“ şi „orelor“), ce sint 
puse în funcțiune cu ajutorul 
greutăților din piatră. Mecanis- 
mul central printr-un sistem de 
pirghii şi angrenaje rotește un 
glob din tablă, jumătate negru, 
jumătate aurit, învirtindu-se o 
dată în 28 de zile, înfăţișind în 
felul acesta fazele lunii .Orolo- 
giul lucrat din fier forjat, este 
opera meșterului lăcătuș orădean 
Georg Rueppe, fiind montat în 
turnul bisericii Sfintei Adormiri 
în anul 1793, așa după cum reiese 
din inscripția încrustată pe roata 
dințată a ankerului. 

Orologiul, prin originalitatea sa, 
— o raritate în evul mediu — a 
conferit lăcașului denumirea de 
Biserica cu lună, funcţionind și 
astăzi, cu aceeaşi precizie, deşi 
au trecut aproape 200 de ani. 


Mihai Soironie 

DIN VIAȚA BISERICEASCĂ 
ÎN ARHIEPISCOPIA 
SIBIULUI 


I, P.S. Mitropolit Antonie a pri- 
mit, în ziua de 4 iunie 1982, de- 
legația luterană care a partici- 
pat la o consultaţie organizată 
Ja Păltiniș de Federaţia Mondială 
Iuterană. Tema  consultaţiei a 
fost: âgpectele canonice ale bo- 
tezului,. cununiei și înmormintă- 
rii. În limpul întrevederii, la care 
au participat P.S. Lucian şi P.C. 
Rector C. Voicu, s-au purtat dis- 
cuţii în legătură cu tema amin- 
țită şi cu recenta Conferinţă pen- 
lru pace a religiilor care a avut 
loc la Moscova. Î.P.S. Antonie 
a, vorbit despre  responsabilita- 
tea care revine în această pri- 
vinţă tuturor religiilor față de 
lumea contemporană. 

După întrevedere membrii de- 
legaţiei au vizitat catedrala şi 
Institutul “Teologic. 


EXPOZIŢII DE PICTURĂ 
PE STICLĂ PESTE HOTARE 


Pe lingă vizitatorii care anual 
cercetează ctitoria brîncoveneas- 
că de sub sprinceana Munţilor 
Făgăraș, zăbovind și în atelierul 
de creaţie a icoanelor și a altor 
picturi pe sticlă, P. Cuv. arhim. 
T. Tohăneanu, însoţit de P. Cuv. 
arhim. V. Tohăneanu — stareţul 
mănăstirii, a adăugat în luna mai 
1982 noi mărgăritare la salba de 
expoziţii avute în anii trecuţi pi- 
nă în indepărtata Americă. 

Asemenea expoziţii au fost or- 
qganizate în luna arătată în R. F. 
Germania, la Miinchen și anume 
a Galeria Metz Molende, sub pa- 
tronajul societăţii Kunst und Ge- 
schiche in Siidosteuropa, la K&- 
ningmiinster unde deschiderea s-a 
făcut într-un cadru festiv deose- 
bit, la Hamm etc. 

Toate aceste expoziţii s-au bu- 
curat de aprecieri și caldă pri- 
mire. 


„ÎN AMINTIREA LUI 
CIPRIAN PORUMBESCU 


Cu prilejul împlinirii a 99 de 
ani de la trecerea la cele veșni- 
ce a lui C. Porumbescu, corul bi- 
sericii Sf. Adormire din Brașov, 
condus de neobositul preot Gh. 
Diaconu, a pregătit şi susținut 
Duminică, 6 iunie 1982, un înăl- 
țător program de muzică biseri- 
cească din nemuritoarele compo- 
ziții porumbesciene, între care: 
Tatăl nostru, Axionul Floriilor, 
Axionul Rusaliilor, Hristos a în- 
viat, Priceasnă de Paşti, Adusu- 
mi-am aminte, Rugăciune ș.a. 

În cadrul acestui program, C. 
preot N. Coman a prezentat via- 
ţa şi personalitatea lui C. Porum- 
bescu. 


CURSURI 
DE SCURTĂ DURATĂ 


La recomandarea Sf. Sinod şi 
cu binecuvintarea Î.P.S. Mitro- 
polit Antonie, la Centrul arhie- 
piscopesc Sibiu au fost reluate 
cursurile de scurtă durată, cu 
unii preoţi din eparhie. 

Prima serie a avut loc între 
14—18 iunie 1982, la care au 
participat preoţi din întreaga Ar- 
hiepiscopie, de toate virstele, pro- 
veniţi cu deosebire din parohii cu 
probleme misionare deosebite, 

Temele tratate au fost de ac- 
tualitate pastorală și patriotică, 
fiind susținute de profesori de la 
I.T.U. Sibiu şi ostenitori de la 
Centrul arhiepiscopesc din Sibiu. 


| 
DIN VIAȚA BISERICEASCĂ 
ÎN EPARHIA ALBA IULIEI 


30 mai — Pe linia preocupări- 
lor gospodărești P.S. Emilian fa- 
ce vizite canonice în parohiile 
suburbii ale Alba Iuliei: Ciugud, 
Seușa și Drimbar. 

3 iunie — P.S. Sa vizitează bi- 
serica din filia Cicău, de lingă 
Mirăslău, Protopopiatul Aiud, bi- 
serică monument istoric. 

5 iunie — P.S. Episcop Emi- 
lian vizitează biserica din paro- 
hia Sibişeni — Protopopiatul Al- 
ba lulia, unde s-a executat pic- 
tura bisericii. 

7 iunie — A doua zi de Rusa- 
lii, hramul Catedralei  Episco- 
pale, P.S. Sa săvirșește Sf. Li- 
turghie. În după-masa aceleiași 
zile vizitează bisericile din paro- 
hiile Galda de Sus, Întregalde și 
filia Ghioncani. 


12 iunie — La Vecernia de 
seară P.S. Sa săvirşește slujba 
punerii pietrei de temelie pentru 
refacerea bisericii monument isto- 
ric din filia Hărţău, Protopopia- 
tul “Tg. Mureș. 

13 iunie — P.S. Sa săvirşeşte 
slujba sfințirii bisericii nou con- 
struite și pictate din parohia 
Cerghizel, Protopopiatul Tg. Mu- 
reș. 


24 iunie — P.S. Sa a săvirșit 
Sf. Liturghie arhierească la Schi- 
tul Sf, loan Botezătorul din Alba 
Iulia. După Sf. Liturghie s-a să- 
virșit slujba parastasului pentru 
foștii episcopi Ioan Stroia, Venia- 
min Nistor și Policarp Morușca 
— primul episcop al românilor 
din America. 


27 iunie — P.S. Sa a făcut vi- 
zită canonică în parohiile de pe 
Valea Ampoiului: Meteș, Izvorul 
Ampoiului, Pătrînjeni, și filia Ne- 
groaia, îndrumînd pe P.C. preoţi 
la muncă susținută pentru înfru- 
museţarea Sf. biserici, 


29 iunie — Pe linia preocupă- 


rilor pastorale, la praznicul Sf. 
Apostoli Petru și Pavel, Prea 
Sfinția Sa a săvirșit Sf. Liturghie 
arhierească la Mănăstirea Rimeţ. 
După Sf. Liturghie Prea Sfinţia 
Sa a săvirşit slujba punerii pie- 
trei de temelie pentru o nouă bi- 
serică în incinta mănăstirii, iar 
după aceasta a săvirșit slujba pa- 
rastasului pentru vrednicul de po- 
menire Dometie Manolache, fost 
stareț al Mănăstirii Rîmeţ. 


DIN VIAȚA BISERICEASCĂ 
ÎN EPARHIA ORADIEI 


Duminică, 13 iunie 1982, P.S. 
Episcop Vasile a săvirşit slujba 
de binecuvintare a bisericii din 
parohia Bogei, prot. Marghita, în 
urma lucrărilor de înnoire și de 
pictare, în ultimii ani. 

Slujba vecerniei a fost oficiată 
în biserica parohiei Varviz, prot. 
Marghita, cu care prilej a fost 
binecuviîntată noua casă parohia- 
lă. La fiecare prilej, chiriarhul a 
ținut cîte un instructiv cuvint de 
învăţătură. 

— În 22 iunie 1982, Centrul 
eparhial Oradea a fost vizitat de 
o delegaţie a Bisericii Evangheli- 
ce din R.F.G., condusă de Dr. 
Gerhard Strauss, vicar episcopesc 
al Landului Bavaria. S-a vizitat 
paraclisul și muzeul de la Cen- 
trul eparhial, precum și catedra- 
la (biserica-cu-Lună), biserica Sf. 
Nicolae și căminul preoţesc. 

— La 29 iunie 1982, de Sf. Ap. 
Petru şi Pavel, P.S. Episcop Va- 
sile al Oradiei, a săvirşit slujba 
de binecuvintare a bisericii din 
parohia Pria (Șimleu) în urma lu- 
crărilor de înnoire din ultimii doi 
ani, sub păstorirea preotului Ni- 
colae Chiș. A fost hirotonit în- 
tru preot diaconul Ilea Ioan pen- 
tru parohia Saca (Beiuș). În drum 
spre reședință, P.S. Sa a vizitat 
biserica din parohia vecină, Ci- 
zer. 


ANIVERSARE 


De la Roman ne-a venit știrea 
că P.S. Episcop Eitimie Luca a 
împlinit 10 ani de cînd se află 
la conducerea istoricei Eparhii a 
Romanului și Hușilor. 

Toţi acești ani au însemnat 
pentru Prea Sfinţia Sa osirdui- 
toare strădanii puse în slujba zi- 
dirii creștinești ortodoxe şi pa- 
triotice a obștei credincioșilor și 
preoţilor pe care îi are în vlădi- 
cească grijă. 

Dragostea de Legea noastră 
străbună și de glia părintească 


au fost în tot acest timp — și 
vor fi de bună seamă şi de acum 
înainte — coordonate de seamă 


ale păstoririi P.S. Episcop Efti- 
mie Luca. 

Colectivul redacțional al gaze- 
tei noastre îi urează cu acest pri- 
lej mulţi şi rodnici ani. 

630 de ani de la moartea lui 
Basarab 1 Întemeietorul 


Una din datele memorabile ale istoriei noastre o constituie anul 
1330 cînd.domnitorul Basarab 1, întemeietorul Ţării Românești, a dobin- 
dit independenţa țării sale în urma luptei victorioase de la Posada. 


În urmă cu doi ani am aniversat acest memorabil eveniment din 
istoria Patriei noastre. În anul acesta se împlinesc 630 de ani de la 
moartea acestui strălucit conducător de oști și întemeietor de țară, fapt 
care ne îndatorează să-i cinstim după cuviință amintirea. 


După cum se ştie, în anul 1247 regele Bela al IV-lea al Ungariei 
a dat o diplomă „Cavalerilor ioaniţi“, act de mare importanță pentru 
istoria Patriei noastre, căci din el desprindem existența citorva forma- 
țiuni statale de la Sud de Carpaţi. Este vorba de „Țara Severinului“, 
în părţile orașului Turnu Severin, cnezatul lui Ioan, în sud-estul Olte- 
niei de azi, cnezatul lui Farcaș, în părţile Vilcii, voievodatul lui Lito- 
voi, pe Valea Jiului, pînă la Dunăre, prelungindu-se în nord pină în 
Țara Hațegului și voievodatul lui Seneslav, care se întindea peste actu- 
alele județe Argeș, Dimboviţa, Olt, Teleorman și probabil Prahova. Pe 
baza acestui document deducem în chip logic, că fiecare cneaz și 
voievod din cei pomeniți mai sus avea pe lingă el un episcop sau un 
arhiepiscop, cu alte cuvinte putea exista o organizaţie bisericească. 
Bănuim că ierarhul lui Seneslau purta titlul de arhiepiscop și sta în 
jurul său, probabil la Cimpulung sau Argeş. 


Prin anul 1277 întîlnim un alt cneaz cu numele Litovoi —— pro- 
babil cel din 1247 sau fiul aceluia —, care împreună cu fratele său, 
Bărbat, au refuzat să plătească tribut regelui maghiar. S-a intreprins 
şi o expediţie împotriva lor, în cursul căreia Litovoi și-a pierdu! viața, 
iar fratele său Bărbat a fost luat prizonier şi nevoit să se răscumpere 
cu o mare sumă de bani. Rezultă că Litovoi avea o formaţiune politică 
puternică şi cu însemnate resurse economice. i 

În 1324 un document maghiar amintea pe voievodul „transalpin; 
Basarab, iar un alt document îl prezenta drept fiul lui Tihomir. În- 
semnează că după Bărbat a urmat la domnie Tihomir, pe la sfîrşitul 
secolului XIII şi începutul celui următor, apoi fiul său Basarab |. 

Ceea ce trebuie să reținem este faptul că acest Basarab I a făcut 
unificarea tuturor cnezatelor şi voievodatelor dintre Carpaţi şi Dunăre 
într-un singur stat, cunoscut de aici înainte sub numelede „Țara Ro- 
mânească“, avind capitala la Argeş. a 5 

El a fost acela care a înlăturat pentru totdeauna pretenţiile de 
suzeranitate asupra ţării sale ale regelui maghiar, Carol Robert de 
Anjou. În lupta pe care a purtat-o în 1330 la Posada (probabil Loviș- 
tea), Basarab 1 a obținut o strălucită biruință asupra oștilor regelui 
Carol Robert. O descriere interesantă a acestei lupte avem în numita 
„Cronica pictată de la Viena“, care relatează că regele a pornit cu o 
oaste numeroasă asupra domnului „valah“, intrînd în țară pe la Seve- 
rin. Basarab | îi trimite o solie de pace, cu propuneri foarte avanta- 
joase, dar mîndrul rege le respinge cu indignare, rostind chiar cuvinte 
ofensatoare la adresa sa. Domnul muntean nu se descurajează, ci po- 
runcește oamenilor săi să distrugă totul în faţa oștilor invadatoare, 
pentru ca oamenii și animalele să nu aibă hrana necesară, Însăși Cro- 
nica de la Viena recunoaşte că datorită „foametei celei mari“ prici- 
nuită de această distrugere, oastea maghiară a fost nevoită să se 
retragă. Dar oștile de țărani ale lui Basarab 1 urmăresc pe invadatori 
şi în zilele de 9—12 noiembrie 1330 distrug aproape în intregime 
oastea maghiară vai 

Această luptă și victorie memorabilă, așa cum am spus măi sus, 
a înlăturat definitiv pretenţiile de suveranitate ale regelui maghiar 
asupra Țării Românești și a consfințit independenţa ei. De acum 
înainte Basarab 1 și-a îndreptat atenția numai asupra organizării in- 
terne a ţării, asupra prosperării ei economice. Astfel, ţara a cunoscut 
o mare întindere teritorială, de la Carpaţi pînă la Dunăre şi de Seve- 
rin pînă la gurile Dunării. să 3 

Pe tărîm bisericesc, putem spune că Basarab 1 a desăvirșit unifi- 
carea organizaţiei bisericeşti în sensul. că, unul dintre scaunele vlădi- 
cești care existau a devenit central. Între hotarele statului său se 
găsea și oraşul Vicina, în nordul Dobrogei, unde se ştie că exista o 
mitropolie, supusă Patriarhiei din Constantinopol. Ajungind în raza de 
stăpinire a Țării. Românești Mitropolitul de Vicina a fost mutat în 
interiorul țării, unde era capitala Domnului, probabil în locul unui alt 
ierarh adormit. Acest lucru s-a petrecut în deceniul al VI-lea cînd 
domnea Nicolae Alexandru (1352—1364) fiul lui Basarab I iar mitropo- 
litul de la Vicina mutat lingă curtea sa se numea Iachint (1359—1372). 
În anul 1359 patriarhul de Constantinopol a aprobat strămutarea mi- 
tropolitului Iachint de la Vicina la Curtea de Argeş, punindu-se ast- 

fel bazele „Mitropoliei Ungrovlahiei“ existentă pină azi. 

Basarab 1 a ctitorit și o biserică în oraşul Cimpulung, cu hramul 
„Adormirea Maicii Domnului”, numită de tradiţia populară „biserica 
Negru Vodă“, tirnosită probabil de vlădica care se afla în preajma 
curții sale domnești. O inscripție din biserica domnească de la Curtea 
de Argeș spune: „În anul 6860 (—1352) la Cîmpulung a murit marele 
Basarab Voievod.“ Înseamnă că a fost îngropat în biserica ctitorită 
de el acolo. A 

Acum, la împlinirea a 630 de ani de la trecerea lui Basarab | 
Întemeietorul din această viaţă, îi aducem prinosul nostru de pre- 
țuire şi recunoștință pentru tot ceea ce a făcut pentru Țara și Bise- 


rica sa. 
f LUCIAN FĂGĂRĂȘANUL 


Episcop-vicar 


ȘTIRI — INFORMAȚII ȘTIRI — INFORMAȚII 


Al treilea dialog bilateral dintre Biserica 
Ortodoxă Română şi Biserica Evan- 
ghelică Luterană din Germania 


Între 28 V—3 VI 1982 s-au des- 
fășurat lucrările celui de al trei- 
lea dialog dintre B.O.R și E.K.D. 
în „Casa Reineberg“ din Vestfa- 
lia — R.F.G. 


Tema dialogului a fost: „Pocă- 


Sfintei Tradiţii“ (Pr. Prof. D. 
Stăniloae); „Preotul ca săvirşitor 
al Tainei Pocăinţei și puterea sa 
de a dezlega păcatele, după în- 
vățătura ortodoxă“ (Pr. Prof. D. 
Radu); „Taina Pocăinţei în prac- 
: ; ul tica sacramentală şi însemnăta- 
ință şi Mărturisire în credința și tea ei în lucrarea pastorală a 
viața celor două Biserici şi în- Bisericii ortodoxe“ (Pr. Prof. loan 
semnătatea lor pentru înnoirea şi  Ică). 


sfințirea creştinilor“. 
ț ii De asemenea s-au prezentat ur- 


mătoarele referate: Episcop Va- 
sile Coman: Taina Mărturisirii în 
rînduiala cultului ortodox. Pr. 
Prof. H. Pitters: Rinduiala măr- 
turisirii în Biserica Evanghelică 


Pentru susținerea acestei teme 
delegaţia Bisericii Ortodoxe Ro- 
mâne a prezentat următoarele 
studii: „Înnoirea și sfinţirea cre- 
dincioșilor în Taina Pocăinţei du- 
pă învățătura Bisericii ortodoxe, 


pe temeiul Sfintei Scripturi şi (Continuare în pag. a 4-a) 


———— ————— 

Cea de-a XXXIX-a Conferinţă teologică 
interconfesională 


În ziua de 15 
aula Institutului Teologic Univer- 
sitar din Sibiu s-au desfășurat lu- 
crările celei de-a XXXIX-a Con- 
ferinţe teologice interconfesiona- 


iume 1982, în 


le, cu tema generală: Sfintele 
Taine în învățălura şi viața Bi- 
sericii. 

Au participat un mare număr 
de delegaţi ai Bisericilor din ţara 
noastră. Din partea Bisericii Or- 
todoxe Române au luat parte mai 
mulți ierarhi, în frunte cu Î.P.S. 
Dr. Antonie Plămădeală, Mitro- 
politul Ardealului, precum și PP. 
CC. părinţi profesori de la cele 
două Institute Teologice din Bu- 
curești și Sibiu, directorii Semi- 
nariilor Teologice, redactori ai 
revistelor bisericeşti, doctoranzi 
şi studenţi. Au participat apoi re- 
prezentanţi ai Bisericii Reformate, 
ai Bisericii Evanghelice-luterane, 
ai Bisericii Romano-Catolice şi 
ai, Bisericii Unitariene, profesori 
ai. Institutului Teologic Protestant 
Unic de grad Universitar din 
Cluj-Napoca (împreună cu cei ai 
secţiei luterane din Sibiu), pre- 
cum și profesori ai Institutului 
Teologic Romano-catolic din Al- 
ba lulia (și cei ai secţiei din 
laşi). 

Lucrările au fost deschise de 
P.C. Arhid. Prof. Dr. Constantin 
Voicu, rectorul Institutului Teo- 
logic Universitar din Sibiu, care, 
după ce a anunțat tema și pro- 
gramul conferinței, a adresat un 


salut călduros tuturor participan- 
ților. 

După alegerea prezidiului, a 
luat cuvîntul Î.P.S. Sa Dr. Anto- 
nie Plămădeală, Mitropolitul Ar- 
dealului, care a subliniat faptul 
că această conferință se desfă- 
șoară sub semnul unei sporite 
preocupări a întregii omeniri pen- 
tru pace şi dezarmare. 

Referatul principal: Siintele 
Taine în învățătura și viața creș- 
tină, a fost susținut de Doamna 
Prof. Dr. Maria Eszenyei, de la 
Institutul Teologic Protestant 
Unic din Cluj-Napoca. Acest re- 
ferat a avut patru părţi mari; 
1) Actualitatea ecumenică a te- 
mei; 2) MYSTERION şi SACRA. 
MENTUM în mărturiile Noului 
Testament; 3) Tainele în învăţă- 
tura creștină și 4) Tainele în via- 
ţa creştină. 

Primul referat secundar: Euha- 
ristia — taină a unităţii creştine, 
a fost prezentat de P.C. Arhid. 
Prof. Dr. loan Zăgrean, de la In- 
stitutul Teologic Universitar din 
Sibiu. După ce a înfățișat cele 
trei aspecte ale Euharistiei, de 
jertfă, de taină și de anamneză, 
P.C. Sa a vorbit despre ministe- 
rul Euharistiei, evidențiind apoi 
sensul unităţii prin Euharistie. 

Al doilea referat secundar: 
Preoția, taină şi slujire în viața 
Bisericii, a fost susţinut de P.C. 
Pr. Prof. Dr. Constantin Galeriu, 
de la Institutul Teologic Univer- 


sitar din București. După ce a 
arătat că preoţia este o Sfintă 
Taină, instituită de Însuşi Mîn- 
tuitorul Hristos, referatul a evi- 
dențiat legătura indisolubilă din- 
tre Euharistie și preoție; ca și 
Euharistia, preoția este deopotri- 
vă taină și jertfă (slujire). Vor- 
bind apoi despre preoţia sacra- 
mentală și despre raportul ei cu 
preoția împărătească a tuturor 
credincioșilor creştini, P.C. Sa a 
încheiat insistind asupra funcţiei 
slujitoare a preoţiei. 


În continuare au avut loc dis- 
cuţii pe marginea referatelor pre- 
zentate. Au luat cuvintul P.S. Dr. 
Vasile Coman, Episcopul Oradiei, 
Prof. Dr. Christoph Klein (pro- 
rector, ramura evanghelică-lute- 
rană, Sibiu), Prof. Dr. Juhasz Ist- 
van (Cluj-Napoca), Pr. Prof. Dr. 
loan Ică (Sibiu), Lector Dr. Ge- 
reb Zsolt (Cluj-Napoca), P.C. 
Arhim. Bartolomeu Anania, di- 
rectorul Institutului Biblic și de 
Misiune al Bisericii Ortodoxe Ro- 
mâne, Prof. Dr. Hans Klein (evan- 
ghelic-luteran, Sibiu), Pr. Asist, 
Dr. Nicolae Dură (București), Pr. 


Conf. Dr. Petre David (București) - 


și Pr. Prof. Dr. Dumitru Radu 
(prorector, București), 


În după amiaza aceleiași zile, 
la orele 17,00, au fost prezentate 
şi supuse spre aprobare conclu- 
ziile conferinţei, formulate de co- 
misia rectorilor şi prorectorilor. 

P.C. Pr. Prof. Dr. Dumitru A- 
brudan,  prorectorul Institutului 
Teologic Universitar din Sibiu, 
a rostit apoi un cuvînt de înche- 
iere, mulțumind tuturor celor care 
şi-au adus aportul la reușita 
acestei conferinţe. 

E i 
Li 

In aceeași zi, la orele 18,00, 
participanţii la cea de-a XXXIX-a 
Conferinţă teologică  interconfe- 
sională au audiat conferința Po- 
litica României Socialiste de pro- 
movare a dialogului şi de dez- 
voliare a relaţiilor de colaborare 
cu toate statele lumii, susţinută 
de Domnul loan Barac, consilier 
la Ministerul de Externe al R.S.R. 
După încheierea conferinței, Dom- 
nia Sa a răspuns la întrebările 
adresate de participanţi, aprofun- 
dind unele aspecte ale temei. 


Pr. asistent Vasile Mihoc 


Al treilea dialog bilateral dintre Biserica Ortodoxă 
Română și Biserica Evanghelică Luterană din Germania 


din România şi Pr. Prof. Dr. 
Galiy Z.: Mărturisirea în învă- 
țătura şi viața Bisericii reformate 
din România, în trecut și prezent. 

Dialogul teologic s-a împletit 
cu un „dialog al inimii“ prin 
participarea zilnică la slujbe or- 
todoxe sau luterane, însoţite de 
meditații, prin săvîrşirea la Sf. 
Liturghie în bisericile ortodoxe, 
precum și prin participarea la 
slujbele din bisericile evangheli- 
ce, fiind în acest timp sărbătoa- 
rea Rusaliilor, la dată diferită de 
o săptămină. S-au vizitat comu- 
nități evanghelice, institute de 
cercelare teologică, facultăţi de 
teologie. în care s-au ținut con- 
ferințe de profesori ai celor două 
Biserici. 

Tezele cuprinse în comunicatul 
comun au reliefat însemnătatea 
Mărturisirii și Pocăinţei în viaţa 
credincioșilor. Taina  Pocăinţei 
este o lucrare instituită de lisus 
Hristos prin care se comunică da- 
rul iertării, prin slujitorul Biseri- 
cii care are de la Hristos puterea 
de a ierta păcatele. Biserica are 
nu numai puterea de a chema la 
pocăință ci şi pe aceea de a 
ierta de păcate. Iertarea păcate- 


(Continuare din pag. a 3-a) 


lor se dă prin Taina Botezului și 
după aceea prin Taina Pocăinţei. 
Elementele Tainei Pocăinţei sînt 
recunoașterea păcatelor, mărturi- 
sirea lor, căința și iertarea, care 
ocupă un loc central. 


lertarea o dă Dumnezeu, prin 
slujitorul său. Iertarea vine de 
la Hristos din jertfa şi învierea 
Lui. 


În Biserica ortodoxă Taina Po- 
căinţei face parte dintre cele 
șapte Taine. Biserica luterană nu 
are un număr precis de taine. În 
Biserica reformată iertarea păca- 
telor este socotită ca o taină (sa- 
crament). 


Tezele au reliefat și alte puncte 
comune, convergente, precum şi 
deosebite. În istoria Bisericii 
creştine s-a practicat mărturisirea 
personală și cea generală, fără ca 
una să o anuleze pe cealaltă. 
S-a remarcat că mărturisirea 
personală, aşa cum se practică în 
Biserica ortodoxă este o practică 
veche din Biserica primară și că 
ea angajează pe credincios şi îl 
ajută să renască și să înceapă o 
viață nouă. 


ARTICOLELE ŞI CORESPONDENŢA 


se adresează REDACŢIEI Telegrafului Ro- 

nepublicate nu se înapoiază. 

Arhid. Gheorghe Papuc, 


Delegaţia ortodoxă a scos în 
evidenţă însemnătatea și rolul 
preotului în Taina Mărturisirii. 


În lucrările lui, dialogul nu s-a 
limitat să arate numai punctele 
comune sau deosebitoare cu pri- 
vire la Taina Mărturisirii, ci s-a 
străduit să aducă o contribuţie la 
adiîncirea şi înnoirea vieţii reli- 
gios-morale a credincioșilor prin 
Taina Mărturisirii. Biserica este 
chemată să le împlinească aceas- 
tă năzuinţă. Aici revine rolul ma- 
re al preotului de a împăca pe 
oameni cu Dumnezeu și pe Dum- 
nezeu cu semenii. 


Delegaţia Bisericii evanghelice 
a oferit cu acest prilej volumul: 
„Die Heilige Schriit, die Tradi- 
tion und das Bekenntnis“ o pre- 
zentare a lucrărilor primului dia- 
log dintre B.O.R. și E.K.D. de la 
Goslar anul 1979. 


Dialogul teologic dintre B.O.R. 
și E.K.D. a contribuit la cunoaș- 
terea învăţăturii celor două Bi- 
serici, la apropierea dintre ele 
şi la înnoirea și sfințirea credin- 
cioşilor, la așezarea unui climat 
de pace în lume. 


NOUTĂŢI EDITORIALE 


Valeriu Anania 


Greul pămîntului *) 


Citind Miorița, capodopera dra- 
matică a lui Valeriu Anania, am 
înțeles cit de adevărată este afir- 
mația lui Nichita Stănescu: 
„Ciobanul din „Miorița“ ne este 
primul intelectual român“. O con- 
vingere asemănătoare profesa și 
G. Călinescu spunind că un ţă- 
ran care privește cerul înstelat 
poate, în limbajul său esenţiali- 
zat, să facă observaţii mai pă- 
trunzătoare decit un om cu diplo- 
mă. Miorița este o filosofie, este 
atitudine conștient asumată dina- 
intea vieţii și a morții, a exis- 
tenţei. Cind, în Predoslovia din 
1965, Tudor Arghezi așeza cuvin- 
tul clasic în dreptul acestei lu- 
crări dramatice, nu exagera deloc 
afirmînd: „Miorița“ nu-i un poem 
de la o zi la alta și de la o 
săptămînă la alta. Încă destul de 
tînăr, autorul ei se învecinește 
cu clasicul adevărat. Cit privește 
repertoriul, teatrul românesc a 
cîștigat, cu „Mioriţa“, la întilni- 
rea ciobanilor cu universitarii, 
opera de valoare literară ce-i lip- 
sea“, 

Cu inteligență și simț drama- 
tic, în Miorița Valeriu Anania nu 
a modificat cit a relansat datele 
mitului: din simbolic în concret, 
din alegoric în real; aspecte im- 
perioase pentru desfășurarea e- 
vantaiului de idei. Această pie- 
să, din care comentatorii incluși 
în ediția de față rețin cu plă- 
cere titulatura de poem dramatic, 
este puternică prin conilict, prin 
gradarea acţiunii inspirate pe care 
i-o imprimă autorul. Şansa teatru- 
lui „de idei“, cum îl concep un 
Sartre sau un Camus, pierde 
imens prin abstractizare, prin ti- 
rîirea de păr pe scenă a concep- 
telor, prin deturnarea textului în 
pretext. În Miorița tocmai dra- 
matismul evolutiv dă culoare 
ideilor, le pune în lumină și le 
menește să fie reţinute. Mama 
lui Moldan, Cătălina, și împotri- 
virile sale pătimașe, prezenţa lui 
Novac, tirgul animat în care pal- 
pită, ca atmosferă, o puternică 
sugestie de ev mediu românesc, 
toate acestea insuflă viață dra- 
mei, ideii noastre româneşti și 
răsăritene despre viață și moar- 
te, idee care nu-i atit resemnare 
sau apologie a extincţiei, cum vor 
să interpreteze detractorii mitu- 
lui, cît un acord cu lumea. Ana- 
nia spune neted prin Moldan: 
viaţa şi moartea se intercondiţio- 
nează și ele trebuiesc luate ca 
atare. Viaţa trebuie înţeleasă și 
înnobilată, viața este izvor al 
morţii și invers (și mă gindesc 
la simbolul bobului de griuj, :ar 
omul dăinuie prin urmași. Același 
aspect al tezei răsăritene, cu 
ecouri omiletice din Sfintul loan 
Gură de Aur, în care se insinu- 
ează un nobil tragism cărturăresc, 
revin și în monologul lui Neagoe. 
Este, în chivotul de strofă de 
mai jos, cheia Învățăturilor nea- 
goene:! „Părutu-s-a nouă şi Du- 
hului Sfînt /Că spulber ni-i viaţa, 
sujlare de vînt / Şi rouă pe ra- 
muri şi iloare-n livadă. / Ca mâi- 
ne podoaba va îi să ne cudă / 
Și, legea făpturii urmind-o, şi noi 
/ Pleca-ne-vom trup'ul spre viaţa 
de-apoi“. Versurile au o îrumu- 
seţe votivă. Și tot stăpinirii a 
ceea ce este clasic şi nepieritor 
în limba noastră îi sint datorate 
și aceste stihuri cu înălțător ecou 
de Primăvară dulce (pe drept re- 
ținute în prefață de d-na Zoe 
Dumitrescu-Bușulenga):  „Bucură- 
te, cel ce mori / Cu vecia-n sub- 
țiori! _/ Bucură-te, rădăcină | 
Care birui în lumină! / Bucură- 
te, dulce rîu! / Bucură-te, cîntec 
viu! / Bucură-te că-n comind | 
Ți-aud inima bătind, / Da, aici, 
ca-ntr-o cetate, / Ţi-o aud cum 
bate, bate...“. 

Cel ce abordează integral și 
din interior piesele părintelui Va- 


leriu Anania, adică întîi ca lite- 
ratură şi apoi ca pe niște texie 
destinate scenei, va observa ro- 
lurile capitale ale limbii și limba- 
jului. Limba teatrului lui Anania 
este o românească clasică, con- 
stituită organic și omogen din 
elemente folclorice și cărturărești, 
reținindu-se astfel ceea ce este 
mai expresiv în vocabularul nos- 
tru medieval. În teatrul lui Ana- 
nia rostirile personajelor sînt pe 
măsura mediului din care provin 
și cu asta atingem încă un as- 
pect. Patru din piesele pentalo- 
giei sînt scrise în versuri, ches- 
tiune care îi stinjenește, declarat 
ori sugerat, pe unii dintre comen- 
tatori. Cred însă că Mioriţa scri- 
să în proză ar fi pierdut imens. 
Credinţele, eresurile, descintece- 
le și vorbele de duh ale poporu- 
lui nostru sînt rimate în acel me- 
tru specific, zis şi popular, de 
şapte-opt silabe. În gura unor ţă- 
rani al căror epos este în cea 
mai mare parte versificat, vor- 
birea stihuită e cu totul la locul 
ei şi conservă şi notele de lim- 
pezime și ingenuitate care-i siut 
atît de specifice. 


Limbajul pieselor lui Anania 
este unul simbolic și prin natu- 
ra lui sporește gradul tensiunii 
și  dramatismul atmosferei. Prin 
sugestia pe care o degajă spu- 
sele personajelor, unele cu carac- 
ter premonitoriu, precum Stilpni- 
cul din Greul pămîntului, citito- 
rul, și mai cu seamă spectatorul, 
înțeleg, presimt că se va întim- 
pla ceva. Acest limbaj simbolic 
dă unitate pieselor lui Valeria 
Anania și le constituie, ca şi priu 
tematică, parte din întreg. Expre- 
sivitatea limbajului simbâlic, de 
o plasticitate aparte și creu de 
abordat fără cunoașterea tanonu- 
lui, întărește coeficientul de spe- 
cific al textului, arată că e vor- 
ba de niște convingeri, reacţii și 
atitudini exclusiv românești, si 
încă unele dintre cele cu grea 
pondere în spiritualitatea româ- 
nească, în ethosul și etnosul nos- 
tru. Momentele din teatrul lui 
Anania sînt niște trepte pe care 
eroii și spectatorii sint pregătiți 
să le urce. 


Miorița părintelui Valeriu Ana- 
nia este, repetăm, o capodoperă, 
iar celelalte patru piese, îndew- 
sebi Meșterul Manole și Greui 
pămîntului, conferă  pentalogiei 
unitate și identitate. Teatrul lui 
Valeriu Anania, îndelung cizelat, 
plin de răsfățuri lexicale, cu un 
sobru şi necăutat mesaj românesc 
şi patriotic, nu este „istoric“ sau 
„poetic“: este, în esență, o me- 
ditație, o mărturisire făcută cu 
patos și evlavie asupra unor 
puncte — pietre de hotar în etno- 
geneza poporului şi a sufletului 
nostru românesc. Dacă ar fi să 
stabilesc o linie a teatrului pă- 
rintelui Anania, aș căuta-o cu 
totul altundeva decît la Davila 
sau Eftimiu și anume pe drumul 
iluminării tragice al unor Iorga 
(exclusiv. cel din Doamna lui Ie- 
remia), Blaga, Dan Botta. 


Dan Ciachir 


* Valeriu Anania, Greul pămin- 
tului, O pentalogie a mitului ro- 
mânesc, vol. I—Il, Ed. Eminescu, 
1982, seria Teatru comentat. Tex- 
tul acestui comentariu păstrează 
litera și spiritul cronicii literare 
publicat în Săptămîna, în nr. 599 
—600/1982, 

1 O excepţională sinteză asu- 
pra operei și epocii neagoene a 
dat Dr. Antonie Plămădeală prin 
studiul, devenit referenţial, Nevu- 
goe Basarab, Domn al culturii ro- 
mâneşti în vol. Dascăli de cuget 
și simțire românească. 

FOAIE RELIGIOASĂ EDITATĂ DE ARHIEPISCOPIA ORTODOXĂ ROMÂNĂ A SIBIULUI 


Dialog teologic între ortodocși 
şi romano-catolici 


Cu toate că anumite tendințe de fărămi- 
țare a lumii creștine se mai manifestă încă, 
mai ales sub forma unora dintre numeroa- 
sele și măruntele denominațiuni neoprotes- 
iante care rămin centrifuge, eforturile con- 
temporane ale Bisericilor creştine se diri- 
jează în scopul refacerii unității celei 
dintru început. Consiliul ecumenic al Bise- 
ricilor se dovedește, cu deosebire în ultima 
vreme, un teren propice pentru dialogul 
global dintre Bisericile membre, iar dialo- 
gurile bilaterale s-au angajat între aproa- 
pe toate marile Biserici: Ortodocşii cu an- 
glicanii, cu vechii catolici, cu ortodocșii 
orientali, cu evanghelicii; romano-catolicii 
cu anglicanii și cu vechii orientali etc. În 
1980 s-a iniţiat și un dialog teologic între 
Biserica Ortodoxă și Biserica romano-cato- 
lică, prima sesiune deschizindu-se la 29 
mai, în insula Patmos, în vechea mănăstire 
a Sfintului loan, continuind apoi în insula 
Rodos, a cărei Biserică a fost întemeiată 
de Sfintul Pavel. 

Comisia mixtă de dialog, compusă din 
60 de membri, episcopi, preoţi și teologi — 
cite 30 de fiecare parte — a ales ca pre- 
şedinţi, din partea ortodoxă pe Î.P.S. Arhi- 
episcop Stelianos Harkianakis al Australiei 
(Patriarhia Ecumenică) şi din partea roma- 
no-catolică pe E.S. Cardinalul Jan Wille- 
brands, Arhiepiscop de Utrecht, primat al 
Olandei și Președinte al Secretariatului pen- 
tru unitate de la Vatican. La Rodos s-au 
fixat şi temele ce vor îi abordate în prima 
parte a dialogului și au fost alcătuite trei 
sub-comisii de lucru și un comitet de co- 
ordonare, dintre cei 60, la paritate. Tema 
dată celor trei sub-comisii a fost: „Taina 
Bisericii şi a Euharistiei în lumina tainei 
Siintei Treimi“. În cursul anului 1981 cele 
trei subcomisii s-au întrunit la Mănăstirea 
Chevetogne în Belgia, la Belgrad și la Ro- 
ma și au alcătuit referate separate. Ele au 
fost evaluate și sintetizate într-un nou re- 
ferat de către Comitetul de coordonare 
care s-a întrunit la Veneţia, în Italia, în 
mai 1991. 

Acest referat a fos! supus discuţiei în cea 
de a doua sesiune a Comisiei Mixte de dia- 
log care s-a întrunit în plenul ei, la Miin- 
chen, între 30 iunie—6 iulie 1982, la iniţia- 
liva Arhiepiscopiei de Miinchen și Freising, 
în Schloss Fiirstenried, centru de conferinţe 
al Arhiepiscopiei. Au fost prezenţi, în afara 
celor doi co-președinți, din partea orto- 
doxă: Prof. Jean Ziziulas (Patr. Ecumenică), 
Î. P.S. Partenie de Cartagina şi prof. S. Pa- 
padopoulos (Patr. Alexandriei), Î.P.S. Chi- 
ril de Viborg şi prof. L. Voronof (U.R.S.S.), 
P.S. Sava de Sumadija și prof. S. Goşevici 
(Serbia), Î. P. S. Antonie Plămădeală al Ar- 
dealului și pr. prof. D. Stăniloae (România), 
P.S. loan de Dragoviţa și pr. prof. N. Si- 
varov (Bulgaria) și alţi delegaţi din Cipru, 
Grecia, Polonia, Gruzia, Cehoslovacia şi 
Finlanda. Au lipsit delegaţii Patriarhiei An- 
tiohiei, din cauza războiului din acea parte 
a lumii. 

Din partea romano-catolică, au fost pre- 
zenți, printre alţii, E. S. Cardinalul Williams 
Baum, prefectul Congregaţiei pentru Educa- 
ție, Vatican, E. S. Cardinalul Joseph Ratzin- 
ger, prefectul Congregaţiei pentru doctrina 
credinţei, Vatican; E.S. Cardinalul Roger 
Etchegaray, Arhiepiscopul Marsiliei, Fran- 
ţa; Mgr. Mario Brini, Arhiepiscop de Al- 
gira, Secretarul Congregaţiei pentru Biseri- 


cile Orientale; Mgr. Mariano Magrassi, Ar- 
hiepiscop de Bari; Mgr. Alfred Pichler, Ar- 
hiepiscop de Banjaluka, Iugoslavia; Mgr. 
Ramon Torella, Vice-președinte al Secreta- 
riatului pentru unitate, Vatican; Mgr. Jakab 
Antal, episcop de Alba Iulia, România; Mgr. 
Wiroslaw Marusyn, episcop de Cadi, Ita- 
lia; Mgr. Alfons Nossol, episcop de Opole, 
Polonia; Dom. Emanuel Lanne, Chevetogne, 
Belgia, prof. Hermann Vogt, Tiibingen, 
R.F.G.; prof. Louis Bonyer, Franţa; prof. 
Jean Tillard, Canada; prof. Vittorio Peri, 
Bibliotecarul Vaticanului; Rev. Pierre Du- 
prey de la Secretariatul pentru Unitae, Va- 
tican și alţii. 

După întruniri separate ale ortodocșilor 
și romano-catolicilor, s-a format o comisie 
restrinsă, alcătuită din trei plus trei am- 
bele confesiuni, care a revizuit documentul 
alcătuit la Veneţia de către Comitetul de 
coordonare. În această comisie un rol im- 
portant a avut pr. prof. D. Stăniloae, Co- 
misia reuşind să formuleze teze accepta- 
bile ambelor părți. Acest nou document a 
fost prezentat Comisiei mixte în plenul ei 


Dr. ANTONIE PLĂMĂDEALĂ 


Mitropolitul Ardealului 
(Continuare în pag. a 2-a) 


Vizita Prea Fericitului Patriarh 
Diodor al lerusalimului 


caza li Ă PRE ci: 


Între 15—26 iunie 1982, la invitaţia Prea 
Fericitului Patriarh lustin, Biserica Orto- 
doxă Română a primit vizita Prea Fericitu- 
lui Patriarh Diodor al Ierusalimului și al 
intregii Palestine. 

Delegaţia care a însoţit pe Întiistătăto- 
rul Patriarhiei Ierusalimului a fost alcătui- 
tă din: Î.P.S. Mitropolit Vasile al Cezareei, 
1.p.S. Arhiepiscop lacob al Neocezareei, 
]. P.S. Arhiepiscop Arcadie al Ascalonului, 
P. Cuv. arhim. Timotei Margarilis, secreta- 
rul Sfintului Sinod, P. Cuv. arhim. Aristarh 
Peristeris, directorul Seminarului, P.C. 
arhid. Filotei Vardakis şi P. C. diac. Damian 
Constanlinou. 

La aeroportul Otopeni, înalții oaspeţi au 
fost întimpinați de Prea Fericitul Patriarh 
Iustin, însoţit de un grup de ierarhi mem- 
bri ai Sfintului Sinod și de consilieri ai 
Administraţiei Patriarhale şi ai Arhiepis- 
copiei Bucureștilor. 

Primirea oficială a delegaţiei a avut loc 
in ziua de 16 iunie, în catedrala patriar- 
hală din București. 

Oaspeţii au fost primiţi apoi la Palatul 
patriarhal, unde au avut loc convorbiri şi 
schimburi de păreri cu privire la diferite 
probleme bisericești de interes comun. 

După-amiază, Prea Fericitul Patriarh Dio- 
dor şi membrii delegaţiei au luat un prim 


contact cu monahismul românesc, vizitind 
Mănăstirea Cernica, de lingă București. În 
ziua următoare, s-au vizitat Institutul Teo- 
logic şi Seminarul Teologic din București, 


Tipografia Institutului Biblic, mănăstirile 
Căldărușani și Țigănești. 

Vineri, 18 iunie, însoțiți de Prea Ferici- 
tul Patriarh Iustin și de alți ierarhi ai Bi- 
sericii Ortodoxe Române, Prea Fericitul Pa- 
triarh Diodor și membrii delegaţiei Patriar- 
hiei Ierusalimului au făcut o călătorie la 
Curtea de Argeș, unde au vizitat vestita 
ctitorie a lui Neagoe Basarab. 

Un moment deosebit de important din 
programul vizitei l-a constituit slujba ar- 
hierească ce a avut loc Duminică, 20 iunie, 
în catedrala „Sfintul Spiridon“ din Bucu- 
rești. Împreună cu Întiistătătorul și mem- 
brii delegaţiei Patriarhiei Ierusalimului, au 
slujit Prea Fericitul Patriarh Iustin și înal- 
ţii mitropoliți ai Bisericii Ortodoxe Romaă- 
ne, înconjurați de preoți şi diaconi. Au 
asistat toţi ceilalți membri ai Sfintului Si- 
nod, conducătorii și reprezentanţii cultelor 
din București, consilierii Administraţiei Pa- 
triarhale și ai Arhiepiscopiei Bucureștilor, 


Pr. Dumitru Soare 
Consilier patriarhal 
(Continuare în pag. a 2-a) 


Continuitate geto-dacică, geto-daco-romană și românească 
pe Mureşul Inferior şi Crișul Alb (sec. II-IX e. n.) 


Este binecunoscut faptul că părţile arădene, situate la nord 
de Mureș, n-au intrat în componența provinciei Dacia romană, 
ci au continuat să fie locuite de dacii liberi, romanii stabilindu-se 
în punctele fortificate de la sud de marele riu. 

Înaintarea frontierelor Romei pînă la Mureş, controlul şi su- 
pravegherea strictă a zonei de la nord de acesta, explică urmele 
unităților romane aparținind legiunilor a XIII-a Gemina, a V-a 
Macedonica sau a IV-a Flavia Felix, găsite la Aradul-Nou, Bulci 
şi, mai recent, la Mănăstirea Hodoş-Bodrog. Aceste urme constau 
din cărămizi romane şi ştampilate cu insemnele legiunilor (la 
Aradul Nou — Legiunea a IV-a Flavia Felix, la Bulci — Legiu- 
nea a V-a Macedonica şi a XIll-a Gemina), obiecte de cult ro- 
mane, cărămizi romane neștampilate folosite la construcția unor 
posturi militare (Bulci şi Hodoş-Bodrog), pietre funerare (Arad- 
Vladimirescu), ceramică fină „terra sigilatta” (Felnac), precum 
și ceramica de factură romană descoperită în unele puncte de 
pe meleagurile arădene. 

Dacii liberi din zona situată la nord de marele riu, își con- 
tinuă existența în formele tradiționale cunoscute, fiind atestaţi 
în legătură cu desele lor acţiuni războinice împotriva teritoriu- 
lui ocupat de romani. Existenţa dacilor liberi din Cîmpia Aradu- 
lui poate fi urmărită, pe baza descoperirilor arheologice, în în- 
treaga perioadă a sec. IlL—AV e.n. 

Prezența lor poate fi urmărită prin descoperirile făcute la 
Sintana, Cicir, Covăsinţ, Moroda, Arad-Ceala, $Şeitin, Pincota, 
Horia ș.m.a. Semnificative sînt informaţiile literare şi epigrafe 
din sec. II—III e.n., care-i amintesc pe dacii liberi în acţiunile 
lor împotriva teritoriului ocupat, favorizați de răscoalele popu- 
laţiei dacice supuse stăpinirii romane. 

Aceste urme, constind din ceramică roșie romană, fragmente 
din. „terra sigilata“, mărgele de sticlă de tip roman, fibule, opai- 
țe etc. au fost descoperite la Sintana, Arad-Ceala, Arad-Vladi- 
mirescu, Moroda, Pincota, Șiria, Cherechiu, Vinători etc. Toate 
acestea dovedesc contactele existente între dacii liberi, de la 
nord de Mureș și populaţia daco-romană din sudul rîului. 

După anul 275 e.n., cînd armata și administrația imperială 
vor fi retrase din Dacia, moment în care se reface unitatea lumii 
dacice, se va realiza întrepătrunderea liberă între populaţia ro- 
manizată și dacii din teritoriile nesupuse Romei imperiale. Acest 
proces se va desăvirși în secolele următoare (IV—VI e.n.), 

cînd pe baza romanității nord-dunărene se vor asigura premi- 
sele formării şi afirmării pe seama istoriei neamului românesc, 
care va asimila elemente ale populaţiei în migraţie, cu care va 
conviețui un timp mai îndelungat. 

Rezultatele cercetărilor arheologice infirmă teoria cu privire 
la evacuarea totală a Daciei, deoarece argumentele arheologice 
atestă numai în Transilvania — mai ales cu caracter rural — da- 
tind din sec. III—VI e. n., aşezări și morminte în care cultura ma- 
terială continuă tradiția dacică și, mai ales, pe cea romană. 

Toponimele vechi, păstrate în secolele V—VI e.n., după cum 
rezultă din relatările lui Priscus din Panion și lordanes, “atestă 
și ele continuitatea populației autohtone. Aceştia, referindu-se la 
hidronime, amintesc în vestul Daciei: Tigas (Tisa), Marisia (Mu- 
reș), Miliare, Gilpil și Grisia (cele trei Crișuri), denumiri care 
nu s-au putut transmite decit pe baza tradiției dacice, daco-roma- 
ne, românești. 

Reinstaurarea autorității romane asupra unor teritorii întinse 
de la nordul Dunării (de pildă, pe vremea împăratului Constantin 
cel Mare se știe că Banatul pină la Mureș a fost reintegrat im- 
periului roman de răsărit), are nu numai un aspect militar, ci și 
unul social-economic și chiar spiritual (creștinismul), fapt ce con- 
tribuie la întărirea romanității nord-danubiene. 

Numeroasele vestigii arheologice, scoase la lumină în zona 
arădeană, chiar pe vatra orașului, aparţinind sec. IV—VI e.n. 
reliefează cu claritate continuitatea daco-romană și contribuția 
acesteia la etnogeneza poporului român în aceste secole. Dintre 
descoperirile arheologice din perioada sec. IV—VI menţionăm pe 
cele de pe vatra municipiului Arad (Arad-Grădiște, Arad-Gai, În- 
treprinderea „Teba“ etc.), cît și cele din zona arădeană: Arad- 
Ceala, Horia, Cavăsinţ, Șiria etc. 

Alături de materialele ceramice, trebuie să reliefăm și larga 
circulație în zona arădeană, ca de altfel în tot spaţiul carpato- 
danubiano-pontic a monedelor romano-bizantine (cele emise de 
Constantin cel Mare, Valentinian 1 și al II-lea, Justin al II-lea 
sau Justinian) fapt ce relevă, o dată mai mult, prezența daco- 
romanilor în condiţiile valurilor migraţiunii, precum şi continui- 

